ອິນເດຍ ແລະ ສຣີລັງກາ ເຊັນຂໍ້ຕົກລົງ ຄວາມປອດໄພ ດ້ານນິວເຄລຍ
ນາຍົກລັດຖະມົນຕີ ອິນເດຍ ແລະປະທານາທິບໍດີ ສຣີລັງກາ ເຊັນຂໍ້ຕົກລົງ ຄວາມປອດໄພ ດ້ານນິວເຄລຍ ລະຫວ່າງກັນ.
ບັນດາຜູ້ນຳອິນເດຍ ແລະສຣີລັງກາ ໄດ້ເປີີດການເຈລະຈາໃນ ຂອບເຂດທີ່ກວ້າງຂວາງ ໃນວັນຈັນວານນີ້ ແນໃສ່ເພື່ອເສີມຂະ ຫຍາຍຄວາມສຳພັນໃນດ້ານຍຸດທະສາດຂອງເຂົາເຈົ້າ ເພີ້ມການ ຄ້າຂາຍ ແລະແກ້ໄຂບັນຫາຂັດແຍ້ງຕ່າງໆທີ່ມີມາ ເປັນເວລາດົນ ນານ ລະຫວ່າງປະເທດຂອງພວກເຂົາເຈົ້າ ນາຍົກລັດຖະມົນຕີ ອິນເດຍ ທ່ານ Narendra Modi ແລະ ປະທານາທິບໍດີ ສຣີລັງກາ ທີຫາກໍ່ໄດ້ຮັບເລືອກໃໝ່ ທ່ານ Mai- thripala Sirisena ໄດ້ເຊັນຂໍ້ຕົກລົງກ່ຽວກັບຄວາມປອດໄພ ນິວເຄລຍ ໄດ້ກ່າວຊົມເຊີຍວ່າ “ເປັນໂອກາດທີ່ບໍ່ເຄີຍມີມາ ກ່ອນ” ເພື່ອຍົກຄວາມສຳພັນໃຫ້ກ້າວຂຶ້ນສູ່ລະດັບໃໝ່ ແລະ ເພື່ອເປັນ ການຢືນຢັນຕໍ່ຄວາມໄວ້ເນື້ອເຊື່ອໃຈຊຶ່ງກັນ ແລະກັນ ລະຫວ່າງເພື່ອນບ້ານ ທ່ານ Modi ແລະ ທ່ານ Sirisena ໄດ້ເຫັນພ້ອມນຳກັນ ກ່ຽວກັບການນຳໃຊ້ ວິທີການ “ຢ່າງສ້າງສັນ ແລະມີມະນຸດສະທຳ” ເພື່ອແກ້ໄຂບັນຫາຕ່າງໆກ່ຽວກັບຊາວປະມົງຂອງ ປະເທດທັງສອງ ພວກຊາວປະມົງຈາກທັງສອງປະເທດມັກຈະຖືກຈັບຢູ່ເລື້ອຍໃນການ ລະເມີດເຂດນ່ານນຳ້ ຂອງອີກຝ່າຍນຶ່ງ ທ່ານ Sirisena ໄດ້ສະແດງຄວາມຫວັງວ່າ ການຟື້ນຟູມິດຕະພາບຄືນໃໝ່ ຈະເປັນຜົນປະ ໂຫຍດຕໍ່ທັງສອງຝ່າຍ ໃນການເສີມຂະຫຍາຍຄວາມສຳພັນທັງໃນ ລະດັບທ້ອງຖິ່ນ ແລະ ສາກົນ ປະເທດທັງສອງຍັງໄດ້ເຊັນບັນທຶກຄວາມເຂົ້າໃຈ ໃນດ້ານກະເສດຕະກຳ ການຮ່ວມມືດ້ານ ເສດຖະກິດ ຄວາມສຳພັນດ້ານວັດທະນາທຳ ແລະຕິດຕໍ່ກິດຈະການຕ່າງໆ ທ່ານ Sirisena ແລະພັນລະຍາ ທ່ານນາງ Jayanthi Pushpa Kumari ໄດ້ວາງພວງ ມາລາ ທີ່ອະນຸສາວະລີ ຂອງທ່ານ Mahatma Gandhi ບິດາ ແຫ່ງສັນຕິພາບຂອງ ອິນເດຍ